als_Latn dik_Latn sag_Latn
Gjest human nga kreatorja Merdevete Bytyqi, gëzon vajzat e SOS fshatit në Prishtinë, dhuron 25 fustane!
Kreatorja e modës Merdevete Bytyqi nga “MB fashion desinger” për nder të festës së Fiter Bajramit ka bërë një gjest shumë human.
Ajo për fëmijët e SOS fshatit në Prishtinë ka përgatitur 25 fustane të ndryshme për ti gëzuar këta fëmijë, shkruan GazetaBlic.com.
Qëllimi i kësaj kreatore ishte që ti gëzonte shumë këta fëmijë, e po ashtu edhe që në mbarë botën të përçoj një mesazh i cili tregon se në botën femërore nuk ka ëndërr që nuk mund të realizohet!
Merdevete Bytyqi për Gazetablic në lidhje më këtë iniciativë ka thënë se është shumë e kënaqur, edhe pse koha për ti përgatitur këto fustane ishte e shkurtër.
“Kisha pak kohë, për ne që merremi me dizajn dhe modë, sezoni i verës është shumë i ngarkuar, ka shumë dasma e organizime të ndryshme, ku unë jam shumë e zënë, por vullneti për ti gëzuar këta fëmijë më ka bërë që të punoj pa ndalur e këto vajza të bukura të kenë fytyrat e buzëqeshura për festën e Bajramit”, janë fjalët e Merdevete Bytyqit.
Ndërsa e pyetur për vlerën se sa do të kushtonin këto fustane ajo ka hezituar të flas, pasi që ishin dhuratë nga dëshira më e madhe për ti gëzuar këta fëmijë.
Çmimet e fustaneve që Merdevetja punon për të rriturit janë nga 100 euro, 250 euro, kjo pasi që puna e saj e mirë bëhet me shumë përkushtim dhe së çdo herë klientet e saja ndahen të kënaqura.
als_Latn als_Latn als_Latn als_Latn als_Latn als_Latn als_Latn als_Latn